FI Euroopan unionin virallinen lehti L 162/3

KOMISSION TÄYTÄNTÖÖNPANOASETUS (EU) 2017/1110,

annettu 22 päivänä kesäkuuta 2017,

raportointipalvelujen tarjoajien toimiluvan myöntämiseen liittyviä vakiomuotoisia lomakkeita, malleja ja menettelyjä sekä niihin liittyviä ilmoituksia koskevista Euroopan parlamentin ja neuvoston direktiivin 2014/65/EU mukaisista teknisistä täytäntöönpanostandardeista

(ETA:n kannalta merkityksellinen teksti)

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon rahoitusvälineiden markkinoista sekä direktiivin 2002/92/EY ja direktiivin 2011/61/EU muuttamisesta 15 päivänä toukokuuta 2014 annetun Euroopan parlamentin ja neuvoston direktiivin 2014/65/EU (1) ja erityisesti sen 61 artiklan 5 kohdan,

sekä katsoo seuraavaa:

(1) On aiheellista vahvistaa yhteiset vakiomuotoiset lomakkeet, mallit ja menettelyt, joilla varmistetaan, että jäsenvaltioiden toimivaltaiset viranomaiset tulkitsevat ja panevat raportointipalvelujen tarjontaa koskevan toimilupaprosessin täytäntöön yhdenmukaisesti ja että tieto kulkee tehokkaasti. Jotta hakija ja toimivaltainen viranomainen voisivat viestiä keskenään helpommin, toimivaltaisten viranomaisten olisi nimettävä yhteysviranomainen ja julkistettava yhteysviranomaista koskevat tiedot verkkosivustollaan.

(2) Hyväksyttyihin julkistamisjärjestelyihin, konsolidoituihin kauppatietojen tarjoajiin ja hyväksyttyihin ilmoitusjärjestelmiin liittyvät toiminnan järjestämistä koskevat vaatimukset poikkeavat toisistaan joiltakin osin. Tästä syystä hakijoilta olisi edellytettävä hakemuksessa ainoastaan sellaisia tietoja, jotka ovat tarpeen hakemuksen arvioimiseksi niiden raportointipalvelujen osalta, joita hakija aikoo tarjota.

(3) Jotta toimivaltaiset viranomaiset pystyisivät arvioimaan, voivatko yrityksen ylimmässä hallintoelimessä tapahtuvat muutokset uhata raportointipalvelujen tarjoajan tehokasta, järkevää ja vakaata asioiden hoitoa, ja ottamaan asianmukaisesti huomioon raportointipalvelujen tarjoajan asiakkaiden edut ja markkinoiden eheyden, olisi määritettävä selkeät määräajat kyseisiä muutoksia koskevien tietojen toimittamiselle.

(4) Raportointipalvelujen tarjoajien olisi voitava toimittaa tiedot ylimmässä hallintoelimessä tapahtuneista muutoksista niiden voimaantulon jälkeen, jos muutos johtuu tekijöistä, joihin raportointipalvelujen tarjoaja ei voi vaikuttaa.

(5) Johdonmukaisuuden vuoksi ja rahoitusmarkkinoiden sujuvan toiminnan varmistamiseksi on tarpeen, että tässä asetuksessa annettuja säännöksiä ja direktiivin 2014/65/EU säännöksiä sovelletaan samasta päivämäärästä lähtien.

(6) Tämä asetus perustuu teknisten täytäntöönpanostandardien luonnoksiin, jotka Euroopan arvopaperimarkkinaviranomainen (EAMV) on toimittanut komissiolle.

(7) EAMV on järjestänyt avoimia julkisia kuulemisia tämän asetuksen perustana olevista teknisten täytäntöönpanostandardien luonnoksista. EAMV ei ole analysoinut mahdollisia kustannuksia ja hyötyjä, koska se olisi ollut suhteetonta teknisten täytäntöönpanostandardien laajuuteen ja vaikutuksiin nähden.

(8) EAMV on pyytänyt lausunnon Euroopan parlamentin ja neuvoston asetuksen (EU) N:o 1095/2010 (2) 37 artiklalla perustetulta arvopaperimarkkina-alan osallisryhmältä,

ON HYVÄKSYNYT TÄMÄN ASETUKSEN:

1 artikla

Yhteysviranomaisen nimeäminen

Toimivaltaisten viranomaisten on nimettävä yhteysviranomainen käsittelemään kaikki tiedot, jotka saadaan hakijoilta, jotka hakevat raportointipalvelujen tarjoajan toimilupaa. Nimettyä yhteysviranomaista koskevat yhteystiedot on julkistettava toimivaltaisten viranomaisten verkkosivustolla, ja yhteystietoja on päivitettävä säännöllisesti.

2 artikla

Tietojen toimittaminen ja ilmoittaminen toimivaltaiselle viranomaiselle

1. Hakijan, joka hakee raportointipalvelujen tarjoajan toimilupaa direktiivin 2014/65/EU V osaston säännösten mukaisesti, on toimitettava toimivaltaiselle viranomaiselle kaikki direktiivin 2014/65/EU 61 artiklan 2 kohdassa tarkoitetut tiedot täyttämällä liitteessä I vahvistettu hakemuslomake.

2. Hakijan on ilmoitettava toimivaltaiselle viranomaiselle kaikkia ylimmän hallintoelimensä jäseniä koskevat tiedot täyttämällä liitteessä II vahvistettu ilmoituslomake.

3. Hakijan on yksilöitävä hakemuksessaan selvästi, mihin direktiivin 2014/65/EU V osaston säännösten mukaisiin vaatimuksiin hakemus liittyy ja mihin hakemukseen liitettyyn asiakirjaan tiedot sisältyvät.

4. Hakijan on ilmoitettava hakemuksessaan, mikäli tietyt direktiivin 2014/65/EU V osaston tai komission delegoidun asetuksen (EU) 2017/571 (3) säännökset eivät koske niitä raportointipalveluja, joita hakija aikoo tarjota.

5. Toimivaltaisten viranomaisten on ilmoitettava verkkosivustollaan, voidaanko asianmukaisesti täytetyt hakemukset, ilmoitukset ja mahdolliset niihin liittyvät lisätiedot jättää paperilla, sähköisesti tai molemmissa muodoissa.

3 artikla

Hakemuksen vastaanottaminen

Toimivaltaisen viranomaisen on kymmenen työpäivän kuluessa hakemuksen vastaanottamisesta lähetettävä hakijalle paperilla, sähköisesti tai molemmissa muodoissa vastaanottamista koskeva ilmoitus, mukaan lukien 1 artiklan mukaisesti nimetyn yhteysviranomaisen yhteystiedot.

4 artikla

Lisätietoja koskeva pyyntö

Toimivaltainen viranomainen saattaa lähettää hakijalle tietopyynnön, jossa ilmoitetaan, mitä lisätietoja hakemuksen arvioinnin jatkamiseksi tarvitaan.

5 artikla

Ylimmän hallintoelimen jäsenistöä koskevista muutoksista ilmoittaminen

1. Raportointipalvelujen tarjoajan on ilmoitettava toimivaltaiselle viranomaiselle paperilla, sähköisesti tai molemmissa muodoissa kaikista ylimmän hallintoelimensä jäsenistöä koskevista muutoksista ennen muutoksen voimaantuloa.

Jos ilmoitusta ei perustelluista syistä voida tehdä ennen muutoksen voimaantuloa, se on tehtävä kymmenen työpäivän kuluessa muutoksesta.

2. Raportointipalvelujen tarjoajan on annettava 1 kohdassa tarkoitettua muutosta koskevat tiedot täyttämällä liitteessä III vahvistettu ilmoituslomake.

6 artikla

Toimiluvan myöntämistä tai epäämistä koskevasta päätöksestä ilmoittaminen

Toimivaltaisen viranomaisen on ilmoitettava hakijalle luvan myöntämistä tai epäämistä koskevasta päätöksestään paperilla, sähköisesti tai molemmissa muodoissa.

7 artikla

Voimaantulo ja soveltaminen

Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

Sitä sovelletaan 3 päivästä tammikuuta 2018.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 22 päivänä kesäkuuta 2017. Komission puolesta Puheenjohtaja Jean-Claude JUNCKER

(1) EUVL L 173, 12.6.2014, s. 349.

(2) Euroopan parlamentin ja neuvoston asetus (EU) N:o 1095/2010, annettu 24 päivänä marraskuuta 2010, Euroopan valvontaviranomaisen (Euroopan arvopaperimarkkinaviranomainen) perustamisesta sekä päätöksen N:o 716/2009/EY muuttamisesta ja komission päätöksen 2009/77/EY kumoamisesta (EUVL L 331, 15.12.2010, s. 84).

(3) Komission delegoitu asetus (EU) 2017/571, annettu 2 päivänä kesäkuuta 2016, Euroopan parlamentin ja neuvoston direktiivin 2014/65/EU täydentämisestä raportointipalvelujen tarjoajiin sovellettavilla toimiluvan myöntämistä, toiminnan järjestämistä koskevia vaatimuksia sekä liiketoimien julkistamista koskevilla teknisillä sääntelystandardeilla (EUVL L 87, 31.3.2017, s. 126).

LIITE I Hakemuslomake raportointipalvelujen tarjoajan toimilupaa varten Teksti kuva Viitenumero: Päiväys: Lähettäjä: Hakijan nimi: Osoite: Oikeushenkilötunnus (tarvittaessa): (Nimetyn yhteyshenkilön yhteystiedot hakijaorganisaatiossa) Koko nimi: Puhelin: Sähköposti: Vastaanottaja: Jäsenvaltio: Toimivaltainen viranomainen: Osoite: (Nimetyn yhteysviranomaisen yhteystiedot toimivaltaisessa viranomaisessa) Osoite: Puhelin: Sähköposti: Arvoisa [lisätään asianomainen nimi] Liitteenä on komission delegoidun asetuksen (EU) 2017/1110 (1) 2 artiklan mukainen toimilupaa koskeva hakemus. — Henkilö, joka vastaa hakijaorganisaatiossa hakemuksen valmistelusta: Koko nimi: Asema/nimike: Puhelin: Sähköposti: Päiväys: Allekirjoitus: Teksti kuva — Hakemuksen tyyppi (merkitään asianmukaiset kohdat): Toimilupa – Hyväksytty julkistamisjärjestely Toimilupa – Konsolidoitu kauppatietojen tarjoaja Toimilupa – Hyväksytty ilmoitusjärjestelmä Sisältö Lisätään komission delegoidussa asetuksessa (EU) 2017/571 (2) tarkoitetut tiedot. Esitetään tiedot asianomaisessa kohdassa tai viitataan liitteeseen, jossa tiedot annetaan. Toiminnan järjestämistä koskevat tiedot (delegoidun asetuksen (EU) 2017/571 2 artikla) Ohjaus- ja hallintojärjestelmiä koskevat tiedot (delegoidun asetuksen (EU) 2017/571 3 artikla) Eturistiriitoja koskevat tiedot (delegoidun asetuksen (EU) 2017/571 5 artikla) Toiminnan järjestämistä koskevia vaatimuksia ulkoistamisen yhteydessä koskevat tiedot (delegoidun asetuksen (EU) 2017/571 6 artikla) Liiketoiminnan jatkuvuutta ja varajärjestelyjä koskevat tiedot (delegoidun asetuksen (EU) 2017/571 7 artikla) Testausta ja kapasiteettia koskevat tiedot (delegoidun asetuksen (EU) 2017/571 8 artikla) Turvallisuutta koskevat tiedot (delegoidun asetuksen (EU) 2017/571 9 artikla) Puutteellisten tai mahdollisesti virheellisten tietojen käsittelyä hyväksytyissä julkistamisjärjestelyissä ja konsolidoitujen kauppatietojen tarjoajissa koskevat tiedot (delegoidun asetuksen (EU) 2017/571 10 artikla) Puutteellisten tai mahdollisesti virheellisten tietojen käsittelyä hyväksytyissä ilmoitusjärjestelmissä koskevat tiedot (delegoidun asetuksen (EU) 2017/571 11 artikla) Hyväksyttyjen ilmoitusjärjestelmien yhteyksiä koskevat tiedot (delegoidun asetuksen (EU) 2017/571 12 artikla) Konsolidoitujen kauppatietojen tarjoajien tarjoamia muita palveluja koskevat tiedot (delegoidun asetuksen (EU) 2017/571 13 artikla) Julkistamisjärjestelyjä koskevat tiedot (delegoidun asetuksen (EU) 2017/571 3 luku) Huomautukset: (1) Komission täytäntöönpanoasetus (EU) 2017/1110, annettu 22 päivänä kesäkuuta 2017, raportointipalvelujen tarjoajien toimiluvan myöntämiseen liittyviä vakiomuotoisia lomakkeita, malleja ja menettelyjä sekä niihin liittyviä ilmoituksia koskevista Euroopan parlamentin ja neuvoston direktiivin 2014/65/EU mukaisista teknisistä täytäntöönpanostandardeista (EUVL L 162, 23.6.2017, s. 3). (2) Komission delegoitu asetus (EU) 2017/571, annettu 2 päivänä kesäkuuta 2016, Euroopan parlamentin ja neuvoston direktiivin 2014/65/EU täydentämisestä raportointipalvelujen tarjoajiin sovellettavilla toimiluvan myöntämistä, toiminnan järjestämistä koskevia vaatimuksia sekä liiketoimien julkistamista koskevilla teknisillä sääntelystandardeilla (EUVL L 87, 31.3.2017, s. 126).

LIITE II Hakemuslomake ylimmän hallintoelimen jäsenten luetteloa varten Teksti kuva Viitenumero: Päiväys: Lähettäjä: Hakijan nimi: Osoite: Oikeushenkilötunnus (tarvittaessa): (Nimetyn yhteyshenkilön yhteystiedot hakijaorganisaatiossa) Koko nimi: Puhelin: Sähköposti: Vastaanottaja: Jäsenvaltio: Toimivaltainen viranomainen: Osoite: (Nimetyn yhteysviranomaisen yhteystiedot toimivaltaisessa viranomaisessa) Osoite: Puhelin: Sähköposti: Arvoisa [lisätään asianomainen nimi] Liitteenä on komission delegoidun asetuksen (EU) 2017/1110 (1) 2 artiklan mukainen ilmoitus, joka koskee ylimmän hallintoelimen jäseniä. — Henkilö, joka vastaa hakijaorganisaatiossa hakemuksen valmistelusta: Koko nimi: Asema/nimike: Puhelin: Sähköposti: Päiväys: Allekirjoitus: Teksti kuva — Ylimmän hallintoelimen jäsenten luettelo: Jäsen 1 Koko nimi Syntymäaika ja –paikka Kansallinen henkilötunnus tai vastaava Yksityisosoite: Yhteystiedot (puhelin ja sähköposti) Asema Ansioluettelo hakemuksen liitteenä: Kyllä/Ei Ammattikokemus ja muu oleellinen kokemus Ammattipätevyys ja oleellinen koulutus Rikosrekisteritiedot hakemuksen liitteenä TAI oma ilmoitus hyvästä maineesta sekä valtuutus toimivaltaiselle viranomaiselle tehdä tiedusteluja komission delegoidun asetuksen (EU) 2017/571 (2) 4 artiklan d alakohdan mukaisesti Oma ilmoitus hyvästä maineesta sekä valtuutus toimivaltaiselle viranomaiselle tehdä tiedusteluja delegoidun asetuksen (EU) 2017/571 4 artiklan e alakohdan mukaisesti Vähimmäisaika (arvio), joka on määrä käyttää kyseisen henkilön tehtävien suorittamiseen raportointipalvelujen tarjoajassa Ilmoitus mahdollisista eturistiriidoista, joita voi esiintyä tai ilmetä tehtävien hoidossa, sekä siitä, miten ne otetaan huomioon Oleelliset lisätiedot sen arvioimiseksi, onko jäsen riittävän hyvämaineinen ja onko hänellä riittävä tietämys, taidot ja kokemus sekä riittävästi aikaa tehtävien hoitamiseen Euroopan parlamentin ja neuvoston direktiivin 2014/65/EU (3) 63 artiklan 3 kohdan mukaisesti Voimaantulopäivä [Esitetään tiedot tässä kohdassa tai ilmoitetaan, miten ne toimitetaan, taikka viitataan liitteisiin, joissa tiedot annetaan.] Jäsen [N] Koko nimi Syntymäaika ja –paikka Kansallinen henkilötunnus tai vastaava Yksityisosoite: Yhteystiedot (puhelin ja sähköposti) Asema Ansioluettelo hakemuksen liitteenä: Kyllä/Ei Ammattikokemus ja muu oleellinen kokemus Ammattipätevyys ja oleellinen koulutus Rikosrekisteritiedot hakemuksen liitteenä TAI oma ilmoitus hyvästä maineesta sekä valtuutus toimivaltaiselle viranomaiselle tehdä tiedusteluja delegoidun asetuksen (EU) 2017/571 4 artiklan d alakohdan mukaisesti (2) Teksti kuva Oma ilmoitus hyvästä maineesta sekä valtuutus toimivaltaiselle viranomaiselle tehdä tiedusteluja delegoidun asetuksen (EU) 2017/571 4 artiklan e alakohdan mukaisesti (2) Vähimmäisaika (arvio), joka on määrä käyttää kyseisen henkilön tehtävien suorittamiseen raportointipalvelujen tarjoajassa Ilmoitus mahdollisista eturistiriidoista, joita voi esiintyä tai ilmetä tehtävien hoidossa, sekä siitä, miten ne otetaan huomioon Oleelliset lisätiedot sen arvioimiseksi, onko jäsen riittävän hyvämaineinen ja onko hänellä riittävä tietämys, taidot ja kokemus sekä riittävästi aikaa tehtävien hoitamiseen direktiivin 2014/65/EU 63 artiklan 3 kohdan mukaisesti Voimaantulopäivä Huomautukset: (1) Komission täytäntöönpanoasetus (EU) 2017/1110, annettu 22 päivänä kesäkuuta 2017, raportointipalvelujen tarjoajien toimiluvan myöntämiseen liittyviä vakiomuotoisia lomakkeita, malleja ja menettelyjä sekä niihin liittyviä ilmoituksia koskevista Euroopan parlamentin ja neuvoston direktiivin 2014/65/EU mukaisista teknisistä täytäntöönpanostandardeista (EUVL L 162, 23.6.2017, s. 3). (2) Komission delegoitu asetus (EU) 2017/571, annettu 2 päivänä kesäkuuta 2016, Euroopan parlamentin ja neuvoston direktiivin 2014/65/EU täydentämisestä raportointipalvelujen tarjoajiin sovellettavilla toimiluvan myöntämistä, toiminnan järjestämistä koskevia vaatimuksia sekä liiketoimien julkistamista koskevilla teknisillä sääntelystandardeilla (EUVL L 187, 31.3.2017, s. 126). (3) Euroopan parlamentin ja neuvoston direktiivi 2014/65/EU, annettu 15 päivänä toukokuuta 2014, rahoitusvälineiden markkinoista sekä direktiivin 2002/92/EY ja direktiivin 2011/61/EU muuttamisesta (EUVL L 173, 12.6.2014, s. 349).